
VEAEP.ABIL1BUS FRATRIBUS DILECTIS IS CHRISTO FILIIS 

CZ.Z1LO, ZT POPULO SUO 

SALUTEM , ET BENEDICTIONEM. 


Qua animi alacritate o Siculis patriis oris discedens 
Neapolim appuli , ut in Dioecesi Laquedoniensi Episco- 
palis officii partes , licet immeritus , susciperem , jam 
voluntate Ferdinandi II. utriusque Siciliae Regis , et 
auctoritate Gregorii XVI. Pontificis Maximi translatus 
veniam ad vos , venerabiles fratres , et filii in Domino 
carissimi , eo munere in inclyta Civitate vestra perfun- 
cturus. Manet enim mihi alta mente repositum , Dei 
omnino esse , opus suum , ad quod operarios assumit , 
fortunaro , et ad terminum feliciter perducere ; non 
volentis , sic alTatur Apostolus , neque currentis , sed 
miserentis est Dei , et, neque qui plantat est aliquid , 

neque qui rigat . sed qui incrementum dat Deus. Et 
profecto liomo vanitati similis quid valet in iis, quae 
utpole altioris ordinis divino duntaxat subduntur impe- 
rio, potestate, consilio, et virtute circum ea destitutus! 
Vah aes sonans , aut cymbalum tinniens ! Id me hacte- 
nus et experientia fateor eomperisse. Quis labores in 
pastorali cura Laqucdoniae exantlatos benedictionis im- 
bre perfudit, ubcribusque fructibus cumulate locuple- 
tavit ? Nonne Deus? Cuinam, nisi digito Dei tribuenda 
illa animorum facilitas , illa in bonis actibus aemu- 
latio , illa cordium consensio , imo plane unitas , quas 
voluti singulares dotes Cleri , et populi nedum civita- 
tis, s<m! et dioeeeseos persaepe admirabar, et in medio 
pectoris mei exaratas nec rerum multiplicitas , nec Jo- 
corum distantia , neque dies aliquando delebit ? Hae 
suffultus spe accedam gaudenter ad vos , Pastoris voce 
aures vestras percellam , opportuno importune urgebo , 
instruam inscios , imbelles solidare , stantes servare , 
lapsos erigere, devios reducere , omnium necessitatibus 
praesto esse , Deo opitulante , studebo, absque ulla hae- 
sitatione confidens , me non quasi aerem verberaturum, 
sed cor vestrum , praevenientibus divinae gratiae auxi- 
liis, fore allocuturum , eo quidem successu, ut magis 
magisque in Dei timore , et amore proficiatis in dies , 
donec exuta mortalitate coruscas aeternitatis sedes, plau- 
dentibus civium Beatorum agminibus , scandere merea- 
mini, Summo et Incommutabili Bono facie ad faciem 
fruituri. 

Praeterquam quod specialis erga vos Sanctissimae 

Virginis Mariae dilectio, in cujus imagine sub titulo de 
Madia pluribus abhinc saeculis ad vestra litora sua 
sponte applicita super tot trabibus ad formam ratis con- 
textis , quot eo tunc ad cooperiendum majoris Templi 
tectum opportunae erant , perpetui Deiparae muniminis 
ac tutamenti pignus mirabiliter accepistis ; Pontificalis 
istius sedis splendor , et majestas ; haud obscura Prae- 
decessorum series, quorum virtutes , sermonibus peritis 
superaddentes, saluberrima quaequao pascua gregi prae- 
stiterunt; pietas ad quam propensi estis; inores vestri ex- 
culti , et ingenui cum singulari erga Praesules vestros 
observantia conjuncti , haec , dictu difficile , quam sua- 
vi me afficiunt voluptate, quantaque vi impellunt, ut 
confestim ad vos concivis vester advolem , sub umbra 
sedeam Potentissimae , et Clementissimao Angelorum Ile- 
ginao , atque sociatis mutuarum correlationum nexibus 
vobiscum vivam laborum consors , et exoptatae mer- 
cedis. 

Cum autem magis expedire judicaverim , aliquan- 
tisper in hac principe Civitate immorari , ut resumptis 
viribus queam vestrae utilitati majori studio prospice- 
re , idcirco , ne primordia suscepti ministerii sua fae- 
cunditate frustrentur, congruum duxi per hanc epistolam 
omnibus et singulis , quos mea solicitudo complectitur, 
cujusvis sint coetus, ordinis, conditionis, et sexus, 
eam pacem annuntiare, et ad precari , quam Christus 
araantissimus omnium pastor pest suam Resurrectionem 
Apostolis elargitus est , reiteratis vicibus dicens, Pax 
wbis Joan: XX. eo sano consilio , ut per cos , eorum- 

que Successores in alios , ubicunque illorum praedica- 
tio insonuisset, hacrcditario veluti jure ipsa transmit- 
teretur , quemadmodum refert S. Lucas c. X. In quam- 
cumque domum intraveritis , primum dicite , pax huic 
domui. Haec illa pax est , quam Christus de coelorum 
sublimitate secum ipse detulit in mundum, clamantibus 
Angelis in ortu ejus beatissimo, et in terra pax homi- 
nibus bonae voluntatis. Haec illa pax Dei , quae , di- 
cente Apostolo , exsuperat omnem sensum Philip. IV. 
Haec illa pax, qua Deus accitus descendere, et intra 
nos inhabitare delectatur , Psalmista testante , et factus 
est in pace locus ejus ps. 7;>. llacc demum illa est pax, 
quae nos et Deo , et hominibus , et quodammodo no- 
bismelipsis amico foedere consociat, dum voluntates no- 
stras divinarum , humanarumque legum jugo devinciens 
Deum nobis facit placabilem , homines benevolos, et 
cupiditatum nostrarum , a quibus non sine inflictis vul- 
neribus appeti quotidie ingemiscimus, impetum retundit. 

Eapropter Spiritus Sanctus laudum praeconia, qui- 
bus praedicantium labores non est dedignatus sparsim 
efferre , merito hac exclamatione concludit Quam spe- 
ciosi pedes Evaugelizantium pacem 1 cum pax omnium 
bonorum fons sit, et perpetua origo. 

Juvabit interea vos commonere, fratres, et lilii, ut 
perdiligenter conditionem animadvertatis , quam Sal- 
vator ibidem adjecit , Si ibi fuerit filius pacis , requie- 
scet super illum pax vestra , sin autem ad vos rever- 
tetur. Quibus verbis nos plenissimo edocet , neminem 
posse istius inaestimabilis doni participatione gaudere , 

quem veritatis amor , et zelus justitiae non exornet. 
Hic loci iter tutum nobis ostenditur, quo ad verae pa- 
cis acquisitionem ducimur , ut ne , in mediorum elec- 
tione si fallimur , non pacem , sed falsam pacem , sed 
tribulationes innumeras , sed acerbissimas calamitates 
amplexemur inviti. Et re quidem vera quid communius, 
quid antiquius , quam pacem ubique gentium praedica- 
ri , ubique locorum inquiri ! Ast nescio, qua pacis spe- 
cie decepti eomplurimi perperam arbitrantur , in af- 
fluentia opum , in humanae celsitudinis fulgore , in 
praesentis vitae deliciis, aliisque hujuscemodi pacem 
haberi ; quare nihil intentatum relinquunt, quominus 
eo perveniant , qub illam capessere praesumunt. 

Sed heu miseri ! improbis curis , laboribus , et 
amaritudinibus pene confecti , aut in studiis suis aegro 
nimis animo deliciunt , aut etiam res concupitas adepti 
nihilominus vehementissime dolent, se se fugientem pa- 
cem irrito conatu jam diu prosecutos , in maximas omnis 
generis angustias cor eorum dire torquentes incurrisse, 
ut satius cunctis commodis , honoribus , et voluptatibus 
carere , quam eo modo angi , aflictarique mallent. Et 
haec humanae aberrationis, et coactae confessionis exem- 
pla quis unquam non propriis oculis usurpavit ? Quis 
non auribus percepit? ... 0 quam est veritati glo- 
riosum , saeculi amatores suo demum se judicio damna- 
re ! Porro non istiusmodi imaginariam pacem , quam 
fallax mundus polii )etur, sed evangelicam pacem, ve- 
ram , aeternam , ineffabilem , quae Deus ipse est, vobis 
propono, ad quam hominibus bonae voluntatis nec etiam 
alio fluxo insignitis ornatu patet accessus. 

Itaquo cavete , ne in re tanti negotii qnalicunque 
erroris laqueo irretiamini. Veritatem diligite , eamque 
impigre sequimini; justitiae callem strenue percurrite; 
Sempiternum Dominum dies noctesque pertimescite ; ve- 
stris muneribus cum publicis, tum privatis sedulam 
operam navate ; et Deus pacis erit vobiscum , qui con- 
fortabit seras portarum vestrarum , benedicet filiis ve- 
stris in vobis , et ponet fines vestros pacem ps. 147. 
llaec vobis fausta , ex quo sum in Episcopum civitatis 
vestrae suffectus , in sacrificiis , et supplicationibus meis 
a Deo expetere nunquam destiti , ut gaudium vestrum, 
atque meum semper , et ubique sit plenum , et in nullo 
deficiat. 

Verum si de vobis laetari fuit mihi apprime jucun- 
dum , de me tamen (nequaquam mentior) sum formidi- 
ne comprehensus , gra vique maerore. Euimvero cogitan- 
ti milii, et saepe numero auimo revolventi, quale onus, 
quam arduum , quam sublime fuerit cervicibus meis 
impositum , multae , urgentesque timoris causae unde- 
quaque obversantur ; terret me vel maxime illud , quod 
metuebat Apostolus , ne scilicet cum aliis praedicave- 
rim , ipse reprobus efficiar. Agitur quippe de excolenda 
vinea Domini , et do aeterna animarum salute procuran- 
da ; ac propterea Episcopus ad ejus vitae genus voca- 
tur , in quo providero debeat bona non tantum coram 
Deo, sed etiam coram hominibus , et factus forma gre- 
gis ex animo totis viribus a dextris et a sinistris con- 
tendat, ut qui omnes ipsius vigilantiae subjacent, una se- 
cuw in justitia ambulent , et in charitate. Quid majoris 

moraeDti ! Ex parte altera non me latet infirmitas , et 
insufficientia , qua laboro , ad tot tantaque munia rite 
obeunda. Quid periculosius! 

Hisce in rerum circumstantiis nil aliud prorsus mihi 
superest spei , nisi ut peculiaris gratiae Hei adjutorium 
orationibus provocetur. Quam ob rem pietatis vestrae 
suffragia enixe implorans vos rogo , et obtestor , ut as- 
siduis apud Altissimum precibus mihi deinceps praesi- 
dio sitis , et solamini. Vos , venerabiles Sacerdotes tam 
Saeculares , quam Regulares , quos eum compello , om- 
nem coelestium gratiarum thesaurum aperio , comme- 
morans in vobis Christos Dei , Ministros Christi Angelis 
ipsis potestate praecellentes, dispensatores misteriorum 
ejus , cooperatores magni Consilii reconciliationis hu- 
manae, mediatores, et pacis nuntios inter Deum et ho- 
mines , lumen mundi , et immortalitatis veluti satores , 
vos Smabo in sacrosancto Missae Sacrificio mei agito 
memoriam , ut id per vos abundantius impetrem , quo 
vobis vero utilis efficiar. Vos religiosissimae Virgines, 
castissimae Salvatoris Jesu , et dilectissimae Sponsae , 
quas hortum Dei conclusum , fontemque signatum , Ec- 
clesiae decus et ornamentum , illustriorem quoque ovi- 
lis Christi portionem non immerito quis quis nuneupa- 
rit , vos , quaeso , precationes apud Immaculatum Spon- 
sum effundite , ut immisso coelesti lumine , et Divina 
in visceribus meis caritate succensa, vos in perfectio- 
nis tramite, eeterosque in ehristianae vitae institutis 
valeam recte dirigere. Vos tandem , clarissimi cives , 
rogate Deum Patrem Omnipotentem, ut mihi sit in om- 

nibus propitius , quae majorem ejus gloriam , vestram, 
et animae meae sanctificationem respiciunt. 

Eja ad unum omnes collaudemus Dominum, et pro 
Summo Ecclesiae Capite , pro Pientissimi Regis nostri, 
totiusque familiae Regiae incolumitate , nec non pro in- 
vicem , et pro omnibus obsecremus, gratias agentes Pa- 
tri per Christum Mediatorem nostrum. Patrocinium quo- 
que imploremus Beatissimae Dei Genitricis ac Virginis 
Mariae , de cujus tutela optimo jure gloriantes incedi- 
tis , Protectoris nostri S. Francisci dc Paula, S. Mercu- 
rii Martyris, sub cujus invocatione Deo est sacra istliaeo 
Cathedralis Ecclesia , et aliorum Sanctorum , qui om- 
nia poscere nobis bona , et mala arcere superna pieta- 
te dignentur. 

Intcrim benedictio Dei, quam vobis ex intimo ani- 
mi alTeclu impertior , et gratia Domini nostri Jesu Chri- 
sti sint semper cum omnibus vobis. Valete. 

Datura Neapolim die X Julii MDCCCXLIV. 

